[wuum]
[bimm]
[erősödő hang]
MI AZ INTERNET?
[zene]
Mi az internet?
Az internet egy népszerű dolog.
Néhány műhold odafent.
Én úgy képzelem el, hogy az internet hullámai mennek a telefonhoz.
Valaki egyszer beszélt nekem a felhőről.
Sokban hasonlít a csővezetékhez, mindig mozog.
Legtöbb embernek fogalma sincs, honnan származik az internet,
de nem számít, nem kell tudni.
Mintha azt kérdeznénk,
ki találta fel a golyóstollat,
a vízöblítéses WC-t
vagy a cipzárt.
Ezek olyan dolgok, amiket minden nap használunk, és nem gondolunk arra,
hogy valamikor valaki feltalálta őket.
Az internet is ilyen. Sok évvel ezelőtt, a 70-es évek elején
a partneremmel, Bob Kahnnal kezdtünk el azon dolgozni, amit ma internetnek hívunk.
Egy másik kísérlet, az ARPANET eredménye volt.
Az ARPANET az Advanced Research Project Agency Network rövidítése,
és Védelmi Minisztériumi kutatási program volt.
Paul Baran arra próbált rájönni,
hogyan lehet egy olyan kommunikációs rendszert létrehozni,
amely túlélhet egy atomtámadást.
Neki volt az az ötlete, hogy az üzenetet blokkokra kell osztani és elküldeni
a lehető leggyorsabban minden lehetséges irányba egy hálós rendszeren keresztül.
Megépítettük a később országossá vált kísérleti csomagkapcsolt hálózatot,
és működött.
[elektronikus zene]
Ki felelős az internetért?
A kormány ellenőrzi.
Koboldok, nyilvánvalóan koboldok!
Azok, akik a wifit ellenőrzik, mert ha nincs wifi, nincs internet.
A T-mobil, hm, Xfinity,
Bill Gates.
[szünet]
Igaz?
Az őszinte válasz, hogy senki, és talán egy másik válasz, hogy mindenki.
Az igazi válasz, hogy az internet hihetetlenül nagy számú
függetlenül működtetett hálózatból áll.
A rendszerrel kapcsolatban érdekes, hogy teljesen elosztott.
Nincs központi irányítás,
amely eldöntené, milyen útvonalat kövessenek a csomagok,
vagy hogy hol épüljenek ki a hálózat darabjai,
vagy hogy ki kapcsolódjon kihez.
Ezek mind üzleti döntések, amelyeket független üzemeltetők hoznak meg.
Mind motiváltak annak biztosításában,
hogy a hálózat minden végén legyen kapcsolat,
mert a hálózatnak a hasznossága abból adódik,
hogy minden eszköz tud kommunikálni minden más eszközzel;
ugyanúgy, mint ahogy azt várjuk,
hogy a világ bármelyik telefonját fel tudjuk hívni.
Semmi ehhez foghatót nem építettek korábban.
Az a gondolat, hogy a te tudásod hasznos lehet valaki másnak,
vagy megfordítva, nagyon erős hajtóerő
az információ megosztására.
Jut eszembe, így működik a tudomány is, megosztjuk az információt.
Ez tehát egy lehetőség az embereknek,
hogy új alkalmazásokat gondoljanak ki,
esetleg mobiltelefon-alkalmazásként programozzák őket,
vagy hogy részévé váljanak a hálózati infrastruktúra folyamatos növekedésének,
hogy esetleg elvigyék olyan emberekhez, akiknek még nincs hozzáférésük;
vagy csak napi szinten való használatra.
Nem menekülhetünk az internettel való kapcsolattól,
úgyhogy miért ne ismernénk meg és használnánk?
[pörgő hanghatás]
[bimm]